**AE-rådets definition af socialklasser i Danmark**

Studerende indgår ikke i klassedelingen. Kun personer i aldersgruppen 18-59 år er med i klassedelingen.

**Overklassen**   
• Selvstændige med indkomst over 3 x medianindkomsten (defineret som samlet bruttoindkomst før skat, der er i beskæftigelse minimum halvdelen af året. Det svarer til ca. 1,2 mio. kr. i 2018-prisniveau).   
• Topledere med indkomst over 3 x medianindkomsten.   
• Andre personer med kort, mellemlang eller lang videregående uddannelse med indkomst over 3 x medianindkomsten.

**Højere middelklasse**   
• Selvstændige med indkomst i intervallet 2-3 x medianindkomsten (i 2018 svarende til en bruttoindkomst i intervallet mellem 785.000 og 1,2 mio. kr. før skat).   
• Topledere med indkomst i intervallet 2-3 x medianindkomsten.   
• Andre personer med kort, mellemlang eller lang videregående uddannelse med indkomst i intervallet 2-3 x medianindkomsten.   
• Øvrige personer med en lang videregående uddannelse uanset indkomst.

**Middelklassen**   
 • Selvstændige med indkomst under det dobbelte af medianindkomsten   
• Topledere med indkomst under det dobbelte af medianindkomsten   
 • Andre personer, som har en kort eller mellemlang videregående uddannelse med en indkomst under det dobbelte af medianindkomsten

**Arbejderklassen**   
 • Personer med erhvervsfaglig uddannelse, som ikke er i en af de øvre klasser  
 • Personer med gymnasial uddannelse, som ikke er i en af de øvre klasser   
• Ufaglærte, som ikke indgår i en af de øvre klasser

**Klassen uden for arbejdsmarkedet**• Personer, som var i beskæftigelse i mindre end 20 procent af året, og som ikke er selvstændige.